[मंदिर की घंटी की आवाज़]
[कुंए के घिरनी की आवाज़]
[हल्का संगीत]
[तेज़ हवा की आवाज़]
[पन्ने पलटने की आवाज़]
[विकास] सर, चाय पीएंगे क्या?
नहीं।
अच्छा तो फिर ठंडी बियर?
[विकास] सर, परीक्षा हुए दो महीने हो गए हैं,
अब और कितना लंबा शोक मनाएंगे?
उठाइए कॉपी-किताब और ताबड़तोड़ तैयारी शुरू कर दीजिए।
इस बार लिखकर देते हैं आपका हो जाएगा।
हो जाएगा?
टॉप आईआईएम में जाने के लिए 99 प्रतिशतक से ऊपर चाहिए होता है।
नब्बे भी आया होता ना,
तो भी सोचता कि मेहनत करके अगले साल निकाल लूंगा।
मेरे कितने आए हैं?
बयासी। 82 प्रतिशतक।
अब 82 से 99 तो पहुँचने से रहा, इस ज़िंदगी में।
क्योंकि मैं गधा हूँ।
मेरा दिमाग़ गधा है।
तो इस जन्म में कैट निकलने से रहा।
ये सब मामूली काम मुझे ज़िंदगी भर करना है, ये बात मुझे मान लेनी चाहिए।
क्योंकि तकदीर में लिखा है,
अभिषेक त्रिपाठी, पंचायत सचिव, ग्राम और पोस्ट फुलेरा।
छब्बीस जनवरी का बैनर लगाना है ना?
ये काम है?
बैनर लगाते हैं। लेकर आइए, करते हैं ज़िंदगी भर!
-[हकलाते हुए] हम लगा देंगे ना सर। -बैनर लेकर आ!
[तनावपूर्ण संगीत]
माफ़ करना, वो थोड़ा ज़्यादा हो गया।
[विकास के हंसने की आवाज़]
सर, ठीक है, सर।
वो क्या था ना कि दो महीने से अंदर जमाकर आप बैठे हुए थे।
[विकास] निकाल दिया, अच्छा किया।
मन एकदम रुई जैसा हल्का हो गया आपका।
-[हॉर्न बजने की आवाज़] -[मोटरसाइकिल की आवाज़]
प्रणाम, प्रधान जी।
प्रणाम। बढ़िया लग रहा बैनर, हाँ।
प्रधान जी, कुछ दिखाई ही नहीं दे रहा है यहाँ से।
अरे, यार, तुम चील हो, जो इतना दूर का दिखाई देगा तुमको?
प्रधान जी, आपका फ़ोटो इतना बड़ा लगा हुआ है। आते-जाते सब लोग देख लेंगे।
हमारा नाम तो छोटा सा लग रहा है। कुछ पता ही नहीं चल रहा है।
-छोटा सा है? -और क्या।
पता नहीं लग रहा है?
तुम भी ना, प्रह्लाद।
-ऐ, विकास! -[विकास] हाँ।
ऐसा एक-आध बैनर और है क्या?
एक और है बचा हुआ।
तो यहाँ लगवा दे, ये खजूर के पेड़ में यहाँ।
-ठीक है, प्रधान जी। -तुरंत लगाइए।
-[विकास] ठीक है। -ठीक है।
-[मोटरसाइकिल चालू करने की आवाज़] -[ब्रिज] हाँ।
हम लौट के आएं उससे पहले लगा होना चाहिए।
-[विकास] ठीक है, प्रधान जी। -[ब्रिज] हाँ, चलो।
ये लोग जा कहाँ रहे हैं?
ये 26 जनवरी को झंडा फहराना है ना।
तो जा रहे होंगे फकौली बाज़ार से नया-नया कुर्ता-पजामा लाने।
झंडा भी मंजू देवी नहीं फहरातीं?
ना।
झंडा तो प्रधान जी फहराते हैं।
पंद्रह अगस्त को भी वो ही फहराए थे।
[विकास] अच्छा, पिछली बार तो आप छुट्टी पर घर गए हुए थे ना।
नहीं तो आप होते तो,
देख लेते कि कौन झंडा फहराता है।
कायदे से तो मंजू देवी को फहराना चाहिए।
अधिकारिक प्रधान तो वो ही हैं।
कायदे से तो उन्हीं को फहराना चाहिए,
लेकिन उनको इन सब चीज़ों से कहाँ मतलब रहता है।
अच्छा वो सीसी रोड वाले पेपर पर अंगूठा लगवाया मंजू देवी का?
उह...
ला, ये भी मैं ही करवाता हूँ। जा।
[हल्का संगीत]
[मंजू] बिना पढ़े लगा रहे हैं।
-आप पर भरोसा करके। हाँ? -[अभिषेक] हाँ।
हाँ, बताइए।
हो गया?
सुना है कि परीक्षा में फेल हो गए आप।
[चंचल संगीत]
असल में फेल नहीं हुआ हूँ,
नंबर कम आए हैं।
माने जहाँ आपको दाखिला मिलना चाहिए था वहाँ आपको दाखिला नहीं मिलेगा ना अब?
हाँ, वहाँ तो नहीं मिलेगा।
तो फिर फेल ही हुए ना?
ऐसे मन को उदास मत करिए।
हर एक की अपनी-अपनी क्षमता होती है।
कोई कलेक्टर बन जाता है, तो कोई क्लर्क बनकर रह जाता है।
म्म।
[चंचल संगीत]
[गाय के रँभाने की आवाज़]
मैंने भी सुना है आप 26 जनवरी को झंडा नहीं फहराती हैं।
ना, ये काम तो रिंकी के पापा ही करते-धरते हैं।
पास वाले गोपालपुर पंचायत में भी महिला ही प्रधान है।
वहाँ तो झंडा वो ही फहराती हैं।
हाँ, लेकिन वो तो ऑफ़िस वगैरह भी जाती हैं।
सारा काम संभालती हैं।
ये सब पेपर वगैरह पर हस्ताक्षर करती हैं।
ख़ैर, सबकी अपनी-अपनी क्षमता होती है।
ये यहाँ अंगूठा छूट गया। अंगूठा लगा दीजिए।
[चंचल संगीत]
प्रधान जी हैं क्या?
हाँ, बोलिए?
प्रधान जी नहीं हैं?
अरे, हम ही हैं प्रधान। बोलिए ना क्या काम है?
हम बाद में ही आते हैं। ठीक है।
हम प्रधान नहीं दिखते क्या?
चले आते हैं, बुड्ढे साले।
[थीम संगीत]
[मोटरसाइकिल के रुकने की आवाज़]
अब दिख रहा है ना फ़ोटो?
प्रधान जी, हम क्या सोच रहे थे ना, ये वाला बैनर निकाल कर मेन रोड पर लगा दें क्या?
बाहर के जाने वाले लोग भी देखेंगे, तो भौकाल और जमेगा।
साले, तुम ऐसे गिड़गिड़ा कर हमारे कपाल पर बैठोगे।
प्रधान जी, हमारा आज तक एक भी फ़ोटो वाला बैनर रोड पर नहीं लगा है।
मेन रोड पर।
भगवान कसम।
नहीं लगा है? तो लगवा दें?
-ऐ! विकास! -[विकास] जी, प्रधान जी!
[ब्रिज] अरे, कहाँ मर गए बे?
हाँ?
ये बैनर जाकर वहाँ मेन रोड पर अच्छी सी जगह देखकर लगा दे।
जी, प्रधान जी।
चलो, खुश?
-हाँ। -हाँ। अभी वहाँ मेन रोड पर लगा है।
फिर कहोगे, हमारी छाती पर लगा दो। तुम मानोगे नहीं। चलो।
राजनीति में ना थोड़ा सा, प्रधान जी, ये सब करना बहुत ज़रूरी है।
[प्रह्लाद] जनता को दिखेगा ना, तभी बिकेगा।
[हल्का संगीत]
कैसा लग रहा है?
बढ़िया है।
अरे, बढ़िया बोलने से पहले एक बार देख तो लो।
बढ़िया है।
[ब्रिज] क्या हुआ?
लगता है तुम्हारे लिए भी एक साड़ी लेकर आनी चाहिए थी हमको।
हम क्या करेंगे साड़ी लेकर?
हमें कौन सा झंडा फहराना है।
अरे, तो फहरा दो झंडा।
[ब्रिज] झंडा फहराना कौन सी बड़ी बात है।
फहरा दो।
ठीक है।
[ब्रिज] क्या?
हम फहरा देंगे झंडा।
अरे, हम मज़ाक कर रहे थे। तुम कैसे झंडा फहराओगी?
क्यों नहीं फहरा सकते? हम प्रधान हैं।
[चंचल संगीत]
-[ब्रिज] ये अचानक क्या हो गया तुमको? -कुछ नहीं।
तुम झंडा कैसे फहरा सकती हो?
क्यों? झंडे की रस्सी क्या इतनी भारी होती है?
दिन भर घर का काम करते हैं। ये भी कर लेंगे।
अरे, सिर्फ़ झंडा ही फहराना होता है क्या?
उसके बाद राष्ट्रगान भी गाना होता है।
तो गा लेंगे ना।
शादी-ब्याह में गीत नहीं गाते हैं? ये भी गा लेंगे।
तुमको मालूम है राष्ट्रगान क्या होता है?
जो भी है, गा लेंगे।
कैसे गा लोगी?
याद होगा तभी तो गाओगी।
याद कर लेंगे।
अरे, कैसे कर लोगी और कौन याद कराएगा?
[ब्रिज] रिंकी गई है अपनी नानी के यहां।
हमको रिंकी की कुंडली लेकर दो दिन के लिए मलकोपुर जाना है।
परसों शाम को लौटकर आएंगे।
और दूसरे दिन 26 जनवरी है।
कौन याद कराएगा तुमको? हम तो हैं नहीं।
आप जाइए ना मलकोपुर।
पर वापसी पर हमारे लिए एक नई साड़ी लेते आइएगा।
क्या?
और रही बात कि याद कौन करवाएगा तो...
हमारी नज़र में है एक आदमी।
साला कौन आदमी है वो?
[मंजू] ♪वन्दे मातरम्♪
♪वन्दे मातरम्♪
♪व...♪
हाँ। ये जो आपने गाया है, वन्दे मातरम्, ये राष्ट्रगीत है।
राष्ट्रगान है "जन गण मन"।
ओह, अच्छा, ये वाला तो हमने सुना है सिनेमा हॉल में
-जब रिंकी के पापा के साथ बनारस गए थे। -हाँ, बस वही।
-अच्छा। -तो झंडा फहराकर बस वही गा देना है।
-अच्छा। -[अभिषेक] म्म।
अच्छा, तो कुछ भी याद है आपको इसका?
हाँ, पहले तीन अक्षर याद हैं हमें।
"जन गण मन"।
[गाय के रँभाने की आवाज़]
करते हैं।
-सीख जाएंगी। -आप सिखा दीजिए हमें।
-म्म। -हम सीख लेंगे।
जी।
"जन-गण-मन अधिनायक जय हे," "विनायक जय" नहीं है।
-"अधिनायक।" -"अधिनायक," हाँ।
दोहराइए, दोबारा।
सचिव जी, इतना सारा याद करना, बैठकर कर लें?
मैडम, बैठकर नहीं गाया जाता। बताया तो।
हम गा कहाँ रहे हैं? हम तो याद कर रहे हैं।
नहीं, फिर भी बैठकर नहीं, हम खड़े होकर ही याद करते हैं।
अभ्यास ही ऐसा करते हैं।
-दोहराइए, आप दस बार दोहराइए। -[गला साफ़ करते हुए]
[गला साफ़ करते हुए]
♪जन-गण-मन अधिनायक जय हे♪
-ठीक है? -हाँ, सही है। आप... दोहराते रहिए।
♪जन-गण-मन अधिनायक जय हे♪
[हल्का संगीत]
♪जन-गण-मन अधिनायक जय हो♪
-"जय हो" नहीं "हे" -"जय हे"?
[मंजू] ♪जन-गण-मन अधिनायक जय हे♪
-[अभिषेक] फिर से दोहराइए। -[मंजू] ♪जन-गण-मन अधिनायक जय हे♪
[मोबाइल की घंटी बजने की आवाज़]
जी, प्रधान जी।
नहीं। सचिव जी, लौटे तो नहीं हैं अभी।
हाँ, तीन-चार घंटे हो गए हैं गए हुए।
जी।
अब याद हुआ कि नहीं हमको कैसे पता चलेगा?
हाँ, आएंगे तो पता चल जाएगा ना।
ठीक है, प्रधान जी।
[बेहद जोशीला संगीत]
-पंजाब के बाद सिंध, गुजरात, मराठा, फिर? -अरे...
-अरे, मैडम। -हाँ?
-पंजाब, सिंध, गुजरात, मराठा, -हाँ।
द्रविड़, उत्कल, बंग।
अभी तो बताया नीचे।
[बेहद जोशीला संगीत]
[बेहद जोशीला संगीत जारी है]
♪जय हे, जय हे, जय हे♪
♪जय, जय, जय, जय हे♪
तो तीन बार "जय हे",
चार बार "जय" और आख़िर में "हे" लगा देना।
आया समझ, याद रहेगा? शुरू से एक बार करते हैं।
[गला साफ़ करते हुए]
-बोलिए। -♪जन-गण-मन विनायक♪
-♪जय हे♪ -क्या... आप फिर से वही ग़लती कर रही हो।
"विनायक" नहीं, "अधिनायक।" कितनी बार बोला है, मैडम?
कम से कम... मैडम, 25 बार हम कर चुके हैं ये चीज़।
चार घंटे से हम यही कर रहे हैं। "विनायक" नहीं "अधिनायक" की जय हे।
"अधिनायक" है। 25 बार तो मैंने समझा दिया आपको।
[दीर्घश्वास लेते हुए]
देखिए, मैडम, ऐसा है मुझसे जितना हो सकता था मैंने समझा दिया, बता दिया।
अब आप देख लो कैसे करना है, क्या करना है। मैं जा रहा हूँ।
सचिव जी।
आप चले जाएंगे, तो हमको याद कौन कराएगा?
[भावुक संगीत]
[अभिषेक] ये देखो, मैडम।
[अभिषेक] इसे दबाओगे तो बजने लगेगा,
और इसे वापस से दबाओगे तो बंद हो जाएगा।
ठीक है।
-कल तक का समय है। -हम्म।
-जितना हो सके सुनिए। -[मंजू] जी।
शायद कुछ याद हो जाए।
ठीक है, मैं निकलूं।
अच्छा, उह, सुनिए।
ये सुनते वक़्त भी खड़ा रहना पड़ता है क्या?
शायद।
देख लो।
[हल्का संगीत]
♪जन-गण-मन विनायक जय हे♪
♪जन-गण-मन अधिनायक जय हे♪
रिंकी की मम्मी।
रिंकी की मम्मी!
-[ब्रिज] अरे, सुनती हो? -[दरवाज़ा खटखटाने की आवाज़]
क्या, सब बढ़िया?
ये लो।
[चंचल संगीत]
हैं?
[मुर्गी की आवाज़]
[चंचल संगीत]
ये, साड़ी तुम्हारी।
तो याद हो गया, "जन-गण-मन"?
पूरा याद हो गया क्या?
ये क्या?
कल ही पहनना है तो बक्से में क्यों बंद कर रही हो?
अरे?
[दीर्घश्वास लेते हुए]
पता नहीं, याद ही नहीं हो रहा।
अरे, रे रे रे।
क्या हो गया?
ज़्यादा दिखावे की ज़रूरत नहीं है।
मन ही मन तो खुश ही हो रहे होंगे।
जाइए, फहरा दीजिए झंडा।
ओहो, ऐसा नहीं है।
नहीं है तो जितना याद है उतना ही गा देंगे।
[ब्रिज] अरे, नहीं,
उल्टा-पुल्टा गा दिए तो कोई वीडियो बनाकर इंटरनेट पर वाइरल कर देगा।
-क्या कर देगा? -[ब्रिज] वाइरल।
[फ़ोन की घंटी की आवाज़]
ये क्या है?
ये मोबाइल की स्क्रीन कैसे टूट गई?
याद नहीं हो रहा था तो पटक दिया।
लो, पटक दिया था।
-हाँ, सचिव जी। -हाँ, मैडम।
कुछ याद हुआ क्या?
[मंजू] नहीं, सचिव जी, अभी तक याद नहीं हुआ।
आप भी खुश हो जाइए।
नहीं, मैं तो बस ऐसे ही पूछ रहा था।
पता चल जाए कल झंडा कौन फहरा रहा है।
परेशान मत होइए। कल झंडा आपके प्रधान जी ही फहरा रहे हैं।
-[अभिषेक] ठीक है। -हाँ, ठीक तो अब लगेगा ही आप लोगों को।
रखिए।
ना तो झंडा फहरा पाए, ऊपर से फ़ोन टूटा सो अलग।
[मंजू] अब रात में खाने के लिए क्या बनाना है?
ना हो तो कल तुम भी चले चलना ऑफ़िस साथ में।
नहीं, रहने दीजिए।
इससे बढ़िया हम यहीं टीवी पर प्रधानमंत्री
को झंडा फहराते हुए देख लेंगे।
अरे, 26 जनवरी को झंडा प्रधानमंत्री नहीं,
राष्ट्रपति फहराता है।
[मंजू] आप बताएंगे कि रात को खाने में क्या बनाना है?
जिसको देखो ज्ञान ही बांटते रहता है।
[बर्तन पटकने की आवाज़]
[जीवंत संगीत]
चलो।
प्रधान जी, ये वाला एक और है क्या?
-ये वाला? -[प्रह्लाद] हाँ।
क्या, प्रह्लाद, तुम भी ना एकदम बच्चे हो।
एक और!
ये लो।
दो ले लो।
दाएं बाएं लगाओ। चलो।
प्रधान जी। मैडम से भी एक बार पूछ लेते हैं।
झंडा तो नहीं फहराएंगी, कम से कम आ जातीं तो अच्छा रहता।
अरे, हमने कल ही पूछ लिया था, भाई, उन्होंने मना कर दिया।
नहीं तो आप ही पूछ लीजिए, ठीक है?
हाँ, मैं एक बार बोल देता हूँ उनको।
तुम यहीं खड़े रहो।
दो ज़्यादा ले लिया हमने।
[प्रबंधक] आइए प्रधान जी।
[तालियों की आवाज़]
[हल्का संगीत]
[जिला मजिस्ट्रेट] ड्राइवर, ज़रा गाड़ी रोको।
गाड़ी पीछे लो।
[गाड़ी रिवर्स में लेने की आवाज़]
[तनावपूर्ण संगीत]
-ज़रा गाड़ी गाँव की तरफ़ घुमाओ। -घुमाओ।
[अस्पष्ट बातचीत]
अरे, कहाँ अटक गई, भाई?
थोड़ी देर और रुक जाते हैं।
फ़ोन पर बोली क्या थी?
बोली, "देखते हैं।"
अरे, देखते हैं कहा तो देखती रह जाएंगी वो और हम यहाँ देखते रह जाएंगे।
-चलो। -चलो झंडा फहराते हैं।
[प्रह्लाद] ऐ, सावधान हो सब लोग।
[चंचल संगीत]
[हॉर्न बजने की आवाज़]
[कार के आने की आवाज़]
[बेहद जोशीला संगीत]
[आदमी] हटो।
[कार का दरवाज़ा बंद करने की आवाज़]
तो आप हैं, प्रधानपति ब्रिज भूषण दुबे।
[तनावपूर्ण संगीत]
जी।
अच्छा, लेकिन सरकार ने तो इस नाम से कोई पोस्ट बनाई ही नहीं है।
-नहीं, मैडम, वो ऐसे ही... -[जिला मजिस्ट्रेट] ऐसे ही।
मन किया तो बना ली।
मन किया तो प्रधान की जगह ऑफ़िस आ रहे हैं।
मन किया तो प्रधान की जगह झंडा फहरा रहे हैं।
क्या मज़ाक चल रहा है क्या यहाँ?
और ये प्रधान मंजू देवी किधर हैं?
वो आती होंगी। घर पर हैं।
आप बाहर निकलिए। निकलिए।
[गंभीर संगीत]
और बाहर!
दफ्तर परिसर से बाहर निकलिए आप!
निकलिए!
सीमा के बाहर निकलिए!
और यहाँ का पंचायत सचिव कौन है?
मैडम, हम डिप्टी प्रधान हैं।
आधिकारिक।
मैडम, मैं हूँ।
-[जिला मजिस्ट्रेट] आप हैं? -जी।
[जिला मजिस्ट्रेट] ये क्या तमाशा चल रहा है यहाँ पर?
आपको समझ में नहीं आता, ये सब ग़लत हो रहा है?
सरकार यहाँ प्रधानपति रिवाज़ को ख़त्म करने की कोशिश कर रही है,
और आपको कोई फ़र्क ही नहीं पड़ता है?
-मैडम, मैं अब इसमें क्या कर सकता हूँ? -चुप रहिए आप!
मैं क्या कर सकता हूँ?
बहुत कुछ कर सकते थे आप।
शिकायत क्यों नहीं की,
कि मंजू देवी की जगह उनके पति काम कर रहे हैं?
सबसे पहले बैनर उतारिए! उतारिए!
-माधव जी। -जी, मैडम।
इनका नाम नोट कीजिए। इनको निलंबित करना है।
[तनावपूर्ण संगीत]
-मैडम, माफ़ कीजिए। -नाम बताइए अपना?
-मैडम, मंजू देवी आती ही होंगी। -नाम बताइए!
अभिषेक त्रिपाठी।
-लिखिए इनका नाम। -जी, मैडम।
मैडम, माफ़ कीजिए। वो... मैं...
[मंजू] सचिव जी।
क्या हो रहा है यहाँ?
[हल्का संगीत]
[मंजू] क्या चल रहा है यहाँ, सचिव जी?
आप कौन हैं?
अरे, डीएम मैडम हैं।
डीएम मैडम, ये मंजू देवी हैं। हमारी प्रधान, आधिकारिक।
हम्म।
ओ रिंकी के पापा, आप वहाँ क्यों खड़े हैं?
इधर आइए ना।
-नहीं, कोई दिक़्क़त नहीं। हम यहीं ठीक हैं। -नहीं, पहले आप इधर आइए।
[आदमी] प्रधान जी को बाहर भेज दिया।
और सचिव जी, आप इधर आइए।
मैडम, ये लोग कौन हैं?
हमने सोचा अकेले क्यों जाएं, तो इन्हें भी साथ ले आए।
ये असली वॉर्ड मेंबर हैं।
[मंजू] इनकी जगह इनके पति काम करते हैं ना।
दफ्तर में आप तो मिले होंगे। सब यहीं खड़े हैं।
ये क्या चल रहा है उधर?
जन प्रतिनिधि से इस तरह से बात करते हैं?
हाँ, बताइए।
वो प्रधान जी झंडा फहरा रहे थे।
तो डीएम मैडम साहब हमको निलंबित करने की बात कर रही हैं।
[फुसफुसाते हुए] ठहरिए।
आप इन्हें निलंबित क्यों कर रही हैं?
क्योंकि इनकी हाज़िरी में आपकी जगह
आपके पति झंडा फहराने वाले थे।
आपको किसने कहा कि वो झंडा फहराने वाले थे?
झंडा तो हम ही फहराने वाले थे।
अच्छा, तो अभी तक आप आई क्यों नहीं थीं?
औरत लोगों को समय लगता है तैयार होने में।
आपको तो पता ही है ना।
तो हर साल आप ही झंडा फहराती हैं।
जी, हम ही फहराते हैं। आप पूछ लीजिए सबसे।
तो ठीक है। फहराइए झंडा।
आप यहां खड़ी होकर देखेंगी?
हाँ। हम यहाँ खड़े होकर देखेंगे।
आप फहराइए।
[जिला मजिस्ट्रेट] फहराइए।
जी।
[तनावपूर्ण संगीत]
दूसरी वाली रस्सी खींचिए। दूसरी वाली।
[कुछ हासिल करने वाला संगीत]
चलिए, अब राष्ट्रगान गाइए।
क्या हुआ?
आप तो हमेशा झंडा फहराती हैं ना?
आपको तो याद ही होगा।
और कोई नहीं गाएगा।
सिर्फ़ ये गाएंगी।
चलिए, शुरू कीजिए।
[गला साफ़ करते हुए]
♪जन-गण-मन अधिनायक जय हे♪
♪भारत...♪
-♪भाग्य विधाता♪ -♪भाग्य विधाता♪
-♪पंजाब सिन्ध गुजरात... मराठा♪ -♪मराठा♪
-♪द्राविड़ उत्कल बंग♪ -♪द्राविड़ उत्कल बंग♪
♪विन्ध्य हिमाचल यमुना गंगा♪
-♪उच्छल जलधि तरंग♪ -[ब्रिज] ♪उच्छल जलधि तरंग♪
♪तव शुभ नामे जागे♪
-[ब्रिज] ♪तव शुभ आशिष मांगे♪ -♪तव शुभ आशिष मांगे♪
[मंजू] ♪गाहे तव जय गाथा♪
♪जन गण मंगल दायक जय हे♪
[मंजू] ♪भारत भाग्य विधाता♪
♪जय हे, जय हे♪
♪जय हे♪
♪जय जय जय जय हे♪
[दीर्घश्वास लेते हुए]
ये होता है प्रधानपति का काम।
अगर इनको कुछ नहीं आता है,
तो ये आपका काम है कि इन्हें समझाएं, सिखाएं और बताएं।
जी।
ये नहीं कि इनकी जगह ख़ुद वो काम करने लग जाएं।
और आप, जितना आत्मविश्वास आपने हमसे बात करने में दिखाया है,
उतना ही आत्मविश्वास ऑफ़िस का काम सीखने में भी दिखाइए।
देखिए, अब हम इतने पढ़े-लिखे तो हैं नहीं आपकी तरह, पर, फिर भी कोशिश करेंगे।
जैसे अभी "जन-गण-मन" में कोशिश की है।
शुरू में तो हमें लगा कि इस जन्म में तो सीख ही नहीं पाएंगे।
पर फिर भी कोशिश की।
लेकिन इतनी कोशिश के बाद भी आप पूरा नहीं सीख पाईं।
अब, दो दिन में और कितना याद करते?
पर आप देखिए, आप अगली 26 जनवरी या 15 अगस्त को आइएगा,
तो देखिएगा हम कितने बढ़िया से याद कर के रखेंगे।
[मंजू] क्या है कि हम न निराश होते हैं और न मेहनत करने से डरते हैं।
मैडम, उनको तो निलंबित करना है ना?
[ब्रिज] अरे! डीएम मैडम, रहने दीजिए।
ये जो थोड़ा "जन-गण-मन" इनको याद है, उन्हीं ने याद करवाया है।
ये बेचारे बड़े भले आदमी हैं।
-[आदमी 1] हाँ, बहुत भले आदमी हैं। -[आदमी 2] अच्छे आदमी हैं।
रहने दो।
[हल्का संगीत]
[कार के चालू होने की आवाज़]
[हल्का संगीत]
साहब, जलेबी-कचोरी बंटवा दिया जाए? आधे से ऊपर लोग उसी लिए आए हैं।
-अरे, चलो। चलो। -चलिए।
प्रधान जी, समझ में नहीं आ रहा डीएम मैडम यहाँ आई कैसे?
वो गाड़ी से आईं। और कैसे आईं? देखा नहीं क्या?
[हल्का संगीत]
["आई एम हैप्पी" गाना बजते हुए]
[अभिषेक] मैं सोच रहा हूँ इस साल दोबारा तैयारी कर लेता हूँ।
इस बार उतना समय नहीं मिला।
चार-पांच महीने में क्या ही तैयारी कर लेता।
[प्रतीक] बिल्कुल सही। दो महीने से यही समझा रहा हूँ तुझे।
पर तुझे समझ ही नहीं आ रहा था।
[अभिषेक] अरे, उस समय मन ख़राब था, यार।
[प्रतीक] वैसे अचानक तेरा मन बदला कैसे?
[प्रतीक] ख़ैर, जैसे भी बदला हो, अच्छा है।
हम्म।
अब हम्म क्या कर रहा है, थोड़ा खुश हो ले, भाई।
अबे, क्या खुश रह लें?
अभी फिर से गाँव में एक साल रहना पड़ेगा।
हाँ, साल भर वहाँ रहना है।
[अंग्रेजी में] तो बेहतर है, सफ़र का आनंद लिया जाए।
अरे, तू तो बात-बात पर भाषण क्यों देने लगता है?
[प्रतीक] कुछ ग़लत बोल रहा हूँ क्या?
सारे टेड टॉक में घुमा-फिरा कर यही तो बोलते हैं।
[अंग्रेजी में] अपने काम से प्यार करो।
ठीक है, सर।
और पता है, कुछ ऐसा कर जिसकी वजह से तुझे गाँव से भी प्यार हो जाए।
चल, अब ये ज़्यादा हो गया।
इस गाँव से तो प्यार होने से रहा।
[प्रतीक] हेलो?
[प्रतीक] अभिषेक त्रिपाठी?
देखता हूँ, कितना सुंदर लगता है वहाँ से?
जब से आया हूँ, "टंकी पर चढ़ो", सुन रहा हूँ।
[हल्का संगीत]
क्या बकवास है!
ख़ाक सुंदर दिख रहा है। वैसा ही तो दिख रहा है।
"प्यार हो जाएगा।"
फालतू में ऊपर चढ़ा दिया।
[रिंकी के खांसने की आवाज़]
[रिंकी के गला साफ़ करने की आवाज़]
[हल्का संगीत]
[अभिषेक] कौन है?
हम रिंकी।
प्रधान जी की बेटी।
["पहेली" गाना बजते हुए]
["पहेली" गाना जारी है]
[थीम संगीत] ा जारी है]